
       P R I M A R

MUNICIPIUL TIMISOARA                                   
           Dr. Ing. GHEORGHE CIUHANDU

CONSILIUL LOCAL

U22005-003366/05.07.2005
REFERAT

pentru avizarea  Planului Urbanistic Zonal
„Sediu firmă cu hală depozitare” – Zona Freidorf, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată cu nr. U22005-003366/21.06.2005, prin care se solicită avizarea din punct de vedere urbanistic a Planului Urbanistic Zonal – Sediu firmă cu hală depozitare – Zona Freidorf, Timişoara;
Având în vedere cerinţele Certificatului de Urbanism nr. 4755 din 08.10.2004;


Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal - Sediu firmă cu hală depozitare – Zona Freidorf, Timişoara; 
Documentaţia este iniţiată de proprietarii terenului S.C. MAGELLAN S.R.L. şi elaborată de S.C. Atelier UAD S.R.L., Timişoara nr. proiect  93/2004.
Zona studiată se află în intravilanul municipiului Timişoara, în zona Freidorf. Conform Planului Urbanistic General Timişoara, destinaţia terenului nu este clar definită, fiind parţial situată în zona de protecţie LEA, respectiv în zonă mixtă de unităţi industriale, depozitare şi servicii, cu interdicţie de construire până la elaborare PUZ sau PUD. 
Se menţine interdicţia de construire în zona de protecţie a liniilor electrice ce traversează parcela, impusă prin Avizului SC Electria Banat nr. 2212/16.02.2005 şi prin Avizul dat de Consiliul Judeţean Timiş nr. 38/31.05.2005.
Terenul studiat în cadrul Planului Urbanistic Zonal – „Sediu firmă cu hală depozitare” – Zona Freidorf, Timişoara este în suprafaţă totală de 15000 mp având nr. topo 535/1/2; 536/1; 537/1/1/1 şi 535/1/2; 536/1; 537/1/1/2 înscrise în CF nr. 4031 Freidorf şi nr. topo 535/1/2; 536/1; 537/1/1/3 şi 535/1/2; 536/1; 537/1/1/4 înscrise în CF nr. 4691, proprietatea firmei SC MAGELLAN SRL Timişoara.
Prin documentaţia prezentată se propune realizarea unui sediu al firmei, cu spaţii anexe de prestări servicii, expo-comerciale şi depozitare. Se propune şi sistematizarea incintelor, având în vedere funcţiunile ce urmează a se realiza, deservirea funcţiunilor cu drumuri de acces, stabilirea regulilor de construire pe aceste terenuri şi amenajarea de locuri de parcare conform legislaţiei în vigoare. În zonele adiacente s-au dezvoltat funcţiuni preponderent de servicii, depozitare şi industriale.
Circulaţia ce urmează a se dezvolta în zonă, conform PUG, va fi rezolvată prin mărirea capacităţii drumului existent de la 2 benzi la 4 benzi, respectiv un prospect de 26 m pentru strada Ovidiu Cortuş şi 14 m pentru drumul secundar, propus în zonă prin Planul Urbanistic General. Extinderea străzii Ovidiu Cortuş la 4 benzi, se va face pe terenul pe care sunt amplasate conductele termice deţinute de fosta societate Termoelectrica, după dezafectarea acestora, conform Avizului Comisiei de Circulaţie.
Suprafeţele de teren destinate extinderilor de drumuri prevăzute pe terenul beneficiarului vor trece în domeniul public, conform declaraţiei date de către acesta.

Procentul de ocupare al terenului va fi de maxim 80% iar coeficientul maxim de utilizare a terenului de 1. Regimul de înălţime maxim propus este de P+2 nivele pentru corpul de birouri. 
Se va asigura necesarul de minim 20% spaţiu verde, conform RGU şi RLU.
La realizarea costrucţiilor se vor respecta condiţiile impuse de avizatori. Se va realiza branşarea la reţeaua de alimentare cu apă şi la reţeaua de canalizare în momentul când acesta se va extinde în zonă, conform Avizului Agenţiei de Protecţie a Mediului nr. 2927/23.05.2005.
Documentaţia de urbanism este însoţită de avizele şi acordurile necesare, conform ghidului de elaborare a Planului Urbanistic Zonal nr. 176/N/2000.
Planul Urbanistic Zonal – „Sediu firmă cu hală depozitare” – Zona Freidorf, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

